ਸਿਰਫ਼ 25 ਸਾਲ ਦੀ ਉਮਰ 'ਚ ਲੁਦਮਿਲਾ ਨੇ 309 ਲੋਕਾਂ ਨੂੰ ਆਪਣਾ ਸ਼ਿਕਾਰ ਬਣਾਇਆ ਸੀ, ਜਿਸ ਵਿੱਚੋਂ ਬਹੁਤੇ ਹਿਟਲਰ ਦੇ ਫ਼ੌਜੀ ਸਨ।

ਇਹ ਉਨ੍ਹਾਂ ਦਿਨਾਂ ਦੀ ਗੱਲ ਹੈ ਜਦੋਂ ਦੂਜੀ ਸੰਸਾਰਕ ਜੰਗ ਚੱਲ ਰਹੀ ਸੀ ਅਤੇ ਲੁਦਮਿਲਾ ਪਵਲਿਚੇਂਕੋ 1942 'ਚ ਵਾਸ਼ਿੰਗਟਨ ਪਹੁੰਚੇ।

ਹਾਲਾਂਕਿ ਕਈ ਮਾਹਿਰਾਂ ਦਾ ਮੰਨਣਾ ਹੈ ਕਿ ਸੋਵੀਅਤ ਸੰਘ ਨੇ ਲੁਦਮਿਲਾ ਨੂੰ ਪ੍ਰੋਪੇਗੰਡਾ ਦੇ ਤਹਿਤ ਵਰਤਿਆ। 

ਇੱਥੋਂ ਤੱਕ ਕਿ ਉਨ੍ਹਾਂ ਨੂੰ ਸੋਵੀਅਤ ਹਾਈ ਕਮਾਨ ਵੱਲੋਂ ਅਮਰੀਕਾ ਭੇਜਿਆ ਗਿਆ।

ਉਨ੍ਹਾਂ ਨੂੰ ਭੇਜਣ ਦਾ ਮਕਸਦ ਵੈਸਟਰਨ ਯੂਰਪੀਅਨ ਫਰੰਟ 'ਤੇ ਅਮਰੀਕਾ ਦਾ ਸਮਰਥਨ ਹਾਸਿਲ ਕਰਨਾ ਸੀ। 

ਜੋਸਫ਼ ਸਟਾਲਿਨ ਚਾਹੁੰਦੇ ਸਨ ਕਿ ਮਿੱਤਰ ਮੁਲਕਾਂ ਦੀ ਫ਼ੌਜ ਯੂਰਪ 'ਤੇ ਹਮਲਾ ਕਰੇ ਅਤੇ ਉਹ ਇਸ ਲਈ ਉਤਸੁਕ ਵੀ ਸਨ।

ਸਟਾਲਿਨ

ਅਮਰੀਕੀ ਯਾਤਰਾ

ਸਟਾਲਿਨ ਚਾਹੁੰਦੇ ਸਨ ਕਿ ਜਰਮਨ ਫ਼ੌਜੀਆਂ 'ਤੇ ਆਪਣੀ ਫ਼ੌਜ ਨੂੰ ਵੰਡਣ ਦਾ ਦਬਾਅ ਬਣਾਇਆ ਜਾਵੇ, ਜਿਸ ਨਾਲ ਸੋਵੀਅਤ ਫ਼ੌਜ 'ਤੇ ਉਨ੍ਹਾਂ ਵੱਲੋਂ ਆ ਰਹੇ ਦਬਾਅ ਘੱਟ ਹੋ ਜਾਣ।

ਸਟਾਲਿਨ ਦਾ ਇਹ ਇਰਾਦਾ ਤਿੰਨ ਸਾਲ ਬਾਅਦ ਤੱਕ ਪੂਰਾ ਨਹੀਂ ਹੋਇਆ। ਇਸ ਮਿਸ਼ਨ ਨੂੰ ਦਿਮਾਗ 'ਚ ਰੱਖ ਕੇ ਪਵਲਿਚੇਂਕੋ ਨੇ ਵ੍ਹਾਈਟ ਹਾਊਸ 'ਚ ਪੈਰ ਰੱਖਿਆ।

ਅਜਿਹਾ ਕਰਨ ਵਾਲੀ ਉਹ ਪਹਿਲੀ ਸੋਵੀਅਤ ਮਹਿਲਾ ਸੀ ਜਿਸ ਨੂੰ ਰਾਸ਼ਟਰਪਤੀ ਫ੍ਰੈਂਕਲਿਨ ਰੂਜ਼ਵੈਲਟ ਨੇ ਰਿਸੀਵ ਕੀਤਾ।

ਲੁਦਮਿਲਾ ਪਵਲਿਚੇਂਕੋ ਨੇ ਰਾਸ਼ਟਰਪਤੀ ਰੂਜ਼ਵੇਲਟ ਦੀ ਪਤਨੀ ਏਲਨੋਰ ਰੂਜ਼ਵੈਲਟ ਨਾਲ ਪੂਰੇ ਦੇਸ਼ ਦੀ ਯਾਤਰਾ ਕੀਤੀ।

ਇਸ ਦੌਰਾਨ ਉਨ੍ਹਾਂ ਨੇ ਅਮਰੀਕੀਆਂ ਤੋਂ ਔਰਤ ਹੁੰਦੇ ਹੋਏ ਵੀ ਲੜਾਈ 'ਚ ਸ਼ਾਮਿਲ ਹੋਣ ਦੇ ਆਪਣੇ ਤਜਰਬੇ ਸਾਂਝੇ ਕੀਤੇ।

ਸ਼ੂਟਿੰਗ ਕਲੱਬ ਤੋਂ ਰੇਡ ਆਰਮੀ ਤੱਕ ਦਾ ਸਫ਼ਰ 

14 ਸਾਲ ਦੀ ਕੱਚੀ ਉਮਰ 'ਚ ਲੁਦਮਿਲਾ ਪਵਲਿਚੇਂਕੋ ਕੀਵ ਦਾ ਸਾਹਮਣਾ ਹਥਿਆਰਾਂ ਨਾਲ ਹੋਇਆ।

ਉਹ ਆਪਣੇ ਪਰਿਵਾਰ ਨਾਲ ਯੂਕਰੇਨ 'ਚ ਆਪਣੇ ਜੱਦੀ ਪਿੰਡ ਤੋਂ ਕੀਵ ਆ ਕੇ ਰਹਿਣ ਲੱਗ ਗਏ ਸਨ।

ਹੈਨਰੀ ਸਕੈਡਾ ਦੀ ਕਿਤਾਬ 'ਹੀਰੋਇਨਜ਼ ਆਫ਼ ਦਿ ਸੋਵੀਅਤ ਯੂਨੀਅਨ' ਮੁਤਾਬਿਕ ਪਵਲਿਚੇਂਕੋ ਇੱਕ ਹਥਿਆਰਾਂ ਦੀ ਫੈਕਟਰੀ 'ਚ ਕੰਮ ਕਰਦੇ ਸਨ।

ਉਨ੍ਹਾਂ ਫ਼ੈਸਲਾ ਕੀਤਾ ਕਿ ਉਹ ਓਸੋਆਵਿਆਜ਼ਿਮ ਸ਼ੂਟਿੰਗ ਐਸੋਸੀਏਸ਼ਨ 'ਚ ਦਾਖਿਲਾ ਲੈਣਗੇ ਜਿੱਥੇ ਉਨ੍ਹਾਂ ਨੂੰ ਹਥਿਆਰਾਂ ਦੇ ਇਸਤੇਮਾਲ ਦੀ ਟ੍ਰੇਨਿੰਗ ਦਿੱਤੀ ਜਾਵੇਗੀ।

ਅਮਰੀਕੀ ਯਾਤਰਾ ਦੌਰਾਨ ਪਵਲਿਚੇਂਕੋ ਨੇ ਦੱਸਿਆ, ''ਜਦੋਂ ਮੇਰੇ ਗੁਆਂਢ 'ਚ ਰਹਿਣ ਵਾਲਾ ਇੱਕ ਮੁੰਡਾ ਸ਼ੂਟਿੰਗ ਕਰ ਕੇ ਸ਼ੇਖੀ ਮਾਰ ਰਿਹਾ ਸੀ, ਉਦੋਂ ਹੀ ਮੈਂ ਧਾਰ ਲਿਆ ਕਿ ਇੱਕ ਕੁੜੀ ਵੀ ਅਜਿਹਾ ਕਰ ਸਕਦੀ ਹੈ, ਇਸ ਲਈ ਮੈਂ ਸਖ਼ਤ ਮਿਹਨਤ ਕੀਤੀ।''

ਕੁਝ ਦਿਨ 'ਚ ਹੀ ਪਰਲਿਚੇਂਕੋ ਨੇ ਹਥਿਆਰ ਚਲਾਉਣ 'ਚ ਮੁਹਾਰਤ ਹਾਸਿਲ ਕਰ ਲਈ।

22 ਜੂਨ, 1941 'ਚ ਜਰਮਨੀ ਨੇ ਜਰਮਨ-ਸੋਵੀਅਤ ਵਿਚਾਲੇ ਹਮਲਾ ਨਾ ਕਰਨ ਦੇ ਸਮਝੌਤੇ ਨੂੰ ਤੋੜ ਦਿੱਤਾ ਅਤੇ ਆਪਰੇਸ਼ਨ ਬਾਰਬਰੋਸਾ ਸ਼ੁਰੂ ਕੀਤਾ।

ਇਸ ਆਪਰੇਸ਼ਨ ਦੇ ਤਹਿਤ ਜਰਮਨੀ ਨੇ ਸੋਵੀਅਤ ਸੰਘ 'ਤੇ ਹਮਲਾ ਕਰ ਦਿੱਤਾ।

ਮਿਲਟ੍ਰੀ ਟ੍ਰੇਨਿੰਗ

ਲੁਦਮਿਲਾ ਪਵਲਿਚੇਂਕੋ ਨੇ ਆਪਣੇ ਦੇਸ਼ ਦੀ ਰਾਖੀ ਲਈ ਕੀਵ ਦੀ ਯੂਨੀਵਰਸਿਟੀ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਰੈੱਡ ਆਰਮੀ ਦੀ ਉਹ ਮਹਿਲਾ ਸ਼ੂਟਰ ਜਿਸ ਤੋਂ ਹਿਟਲਰ ਦੀ ਫ਼ੌਜ 'ਘਬਰਾਉਂਦੀ' ਸੀ